Rikunarita-ORG/Wikinium huggingface dataset:
# Cena Hugo

Logo of Hugo award**Cena Hugo** alebo **Hugo award** je literárna cena určená americkým autorom vedeckej fantastiky a fantasy. Cena má názov podľa zakladateľa priekopníckeho časopisu vedeckej fantastiky „*Amazing Stories*“, ktorým je Hugo Gernsback. Cena je udeľovaná každoročne počnúc rokom 1955. Diela sú hodnotené vždy za uplynulý rok.

Kandidátov ceny vyberajú členovia Worldconu každoročne do dvadsiatich kategórií. Soška ceny je v tvare bronzovej rakety.

## Základné súťažné kategórie

* Cena Hugo za najlepší román
* Cena Hugo za najlepšiu románovú novelu
* Cena Hugo za najlepšiu novelu
* Cena Hugo za najlepšiu poviedku
* Cena Hugo za najlepšie príbuzné dielo
* Cena Hugo za najlepší kreslený príbeh
* Cena Hugo za najlepšie dramatické predstavenie (dlhá a krátka forma)
* Cena Hugo za najlepší "semiprozine" (poloprofesionálny časopis)
* Cena Hugo za najlepší fanzin (fanúšikovský časopis)
* Cena Hugo pre najlepšieho profesionálneho editora (dlhé a krátke formy)
* Cena Hugo pre najlepšieho fanúšikovského výtvarníka
* Cena Hugo pre najlepšieho spisovateľa fanzinu

## Víťazi za rok 2011

Finalisti a víťaz v kategórii Cena Hugo za najlepšiu románovú novelu za rok 2011:

* **Ted Chiang, *The Lifecycle of Software Objects*, vydavateľ Subterranean Press Rachel Swirsky, *The Lady Who Plucked Red Flowers beneath the Queen’s Window*, vydavateľ Subterranean Magazine
* Elizabeth Hand, *The Maiden Flight of McCauley’s Bellerophon*, vydavateľ Morrow (Stories: New Tales)
* Geoffrey A. Landis, *The Sultan of the Clouds*, vydavateľ Asimov's Science Fiction
* Alastair Reynolds, *Troika*, vydavateľ Godlike Machines

## Referencie

## Pozri aj

* Cena Nebula
* SF magadžin dokuša-šó

## Externé odkazy

* Worldcon

## Zdroj

* *Tento článok je čiastočný alebo úplný preklad článku Cena Hugo na anglickej Wikipédii.*

|  |  |
| --- | --- |
|  | Literárny portál |
# Santa Cruz de Tenerife

Santa Cruz de Tenerife
**Santa Cruz de Tenerife** je jedno z dvoch hlavných miest Kanárskych ostrovov, autonomného spoločenstva Španielska.

## Partnerské mestá

* Aranda de Duero, Španielsko
* Caracas, Venezuela
* Cádiz, Španielsko
* Guatemala, Guatemala
* Miami, Florida, USA
* Nice, Francúzsko
* Rio de Janeiro, Brazília
* San Antonio, Texas, USA
* Santa Cruz de la Sierra, Bolívia
* Santa Cruz del Norte, Kuba

## Iné projekty

Commons* Commons ponúka multimediálne súbory na tému **Santa Cruz de Tenerife**

## Externé odkazy

* Oficiálna stránka
* Informácie pre turistov
# Lodž

|  |
| --- |
| Lodž |
| mesto |
|  |
|

|  |  |
| --- | --- |
|  Vlajka  |  Znak  |

 |
| Štát |  Poľsko |
| Vojvodstvo | Lodžské |
| Okres | mesto s právami powiatu |
| Obec | Łódź *(mestská)* |
|  |
| Nadmorská výška | 161,8 - 278,5 m n. m. |
| Súradnice | ﻿ / ﻿ |
|  |
| Rozloha | 293,25 km² (29 325 ha) |
|  |
| Obyvateľstvo | 687 702 (*2018*) |
| Hustota | 2 345,1 obyv./km² |
|  |
| Časové pásmo | SEČ (UTC+1) |
|  - letný čas | SELČ (UTC+2) |
| PSČ | 90-001 až 94-413 |
| Telefónna predvoľba | +48 42 |
| EČV | EL |
| TERC | 1061011 |
|  |
| Adresa | Piotrkowska 104 90-926 Łódź |
| E-mailová adresa | uml@uml.lodz.pl |
|  |
|

 Poloha mesta v rámci Poľska
 |
|  Interaktívna mapa mesta  |
|  |
| **Wikimedia Commons:**  Łódź |
| **Webová stránka:**  www.uml.lodz.pl |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Lodž** (poľ. Łódź, nem. Lodz, Lodsch, 1940–1945: *Litzmannstadt*) je tretie najväčšie mesto v Poľsku.
Mesto má katastrálnu výmeru 293 km² a 687 702 obyvateľov. Leží približne v strede Poľska a je hlavným mestom Lodžského vojvodstva.

Prvá zmienka o meste je z roku 1332. Mestské práva Lodž získala v roku 1423.

## Osobnosti

* Izrael Poznański (\* 1833 - † 1900), priemyselník, obchodník a filantrop
* Artur Rubinstein (\* 1887 - † 1982), klavírny virtuóz
* Julian Tuwim (\* 1894 – † 1953), básnik a prekladateľ
* Theodore Abel (\* 1896 – † 1988), americký sociológ
* Paul Klecki (\* 1900 – † 1973), švajčiarsky dirigent
* Leo Rosten (\* 1908 – † 1997), americký učiteľ a humorista
* Aharon Kacir (\* 1914 – † 1972), izraelský chemik
* Kazimierz Brandys (\* 1916 - † 2000), spisovateľ
* Stanisław Mikulski (\* 1929), herec známy z úlohy kapitána Klossa
* Jerzy Kosiński (\* 1933 - † 1991), americký spisovateľ poľského pôvodu
* Jurek Becker (\* 1937 - † 1997), (východo)nemecký spisovateľ a disident
* Daniel Libeskind \* 1946), americký architekt
* Andrzej Sapkowski (\* 1948), spisovateľ fantasy
* Marek Belka (\* 1952), ekonóm a politik
* O.S.T.R. (\* 1980), rapper

## Partnerské mestá

* Barreiro, Portugalsko, 1996
* Ivanovo, Rusko, 1992
* Kaliningrad, Rusko, 1992
* Lyon, Francúzsko, 1991
* Minsk, Bielorusko, 1993
* Murcia, Španielsko, 1999
* Odesa, Ukrajina, 1993
* Örebro, Švédsko, 2001
* Puebla, Mexiko, 1997
* Rustavi, Gruzínsko, 1995
* Chemnitz, Nemecko, 1981
* Stuttgart, Nemecko, 1988
* Tampere, Fínsko, 1957
* Tel Aviv-Jaffa, Izrael, 1994
* Tchien-ťin, Čína, 1994
* Vilnius, Litva, 1991

## Referencie

## Iné projekty

Commons* Commons ponúka multimediálne súbory na tému **Lodž**
# Pol'and'Rock Festival

|  |
| --- |
| Pol'and'Rock Festival |
|  |
| Základné informácie |
| Žánre | rock, punk rock, reggae, rapcore, folk music, heavy metal, elektronická hudba |
| Založenie | 1995 |
| Dátum konania | koniec júla/začiatok augusta |
| Miesto | Czaplinek, Poľsko |
| Aktívne roky | 1995–súčasnosť |
| Počet návštevníkov | 750 000 (2019) |
| Zakladatelia | Jerzy Owsiak |
| Ďalšie odkazy |
| Web | [  en.polandrockfestival.pl] |
|

|  |  |
| --- | --- |
|  |  Hudobný portál |

 |

Nočná scéna na poľskom Woodstocku, 2013
Nočná scéna na poľskom Woodstocku, 2017
**Pol'and'Rock Festival**, pôvodne **Przystanek Woodstock** (slov. *Zastávka Woodstock*), je poľský rockový festival usporadúvaný nadáciou Wielka Orkiestra Świątecznej Pomocy (slov. *Veľký orchester vianočnej pomoci*). Prvý ročník festivalu, ktorého inšpiráciou sa stal legendárny americký hudobný festival Woodstock, sa konal v roku 1995.

V súčasnosti sa táto Poľská prehliadka množstva rockových žánrov koná v meste Kostrzyn nad Odrą na poľsko-nemeckej hranici. Počet návštevníkov sa ráta na státisíce, rekordnou účasťou bolo podľa organizátorov dosiahnutie na jubilejnom 20. ročníku v roku 2014, kedy na festival prišlo asi 750 000 ľudí, v roku 2011 bol počet návštevníkov odhadovaný až na 1 000 000. Patrí tak medzi najväčšie open-air festivaly v Európe. Medzi hlavných hudobníkov, ktorí v predchádzajúcich rokoch vystúpili na festivale, patrila napríklad skupina Prodigy alebo skupina Sabaton.

Mottom poľského Woodstocku, ktorý sa tradične koná na prelome júla a augusta, je „*Láska, priateľstvo a hudba*“. Jeho zakladateľom je poľský novinár a aktivista Jerzy Owsiak. V rokoch 2016 a 2017 bol festival označený ako *Zábava zvýšeného rizika*, čo prinútilo organizátorov sprísniť bezpečnostné opatrenia, napríklad areál oplotiť a umiestniť bezpečnostné kontroly pred vstupmi na jednotlivé scény. V roku 2017 bolo umiestnenie ohrady pred hlavnou scénou predmetom jednania medzi Owsiakom a starostom mesta Kostrzyna nad Odrą. Festival, resp. jeho organizátor, bol taktiež kritizovaný zo strany vládnucej strany PiS a stal sa predmetom politických kontroverzií v Poľsku. Jeho možné presunutie do Štetína navrhol tamojší starosta v prípade, kedy by sa usporiadanie akcie v Kostrzyne ukázalo byť naďalej problematické.

## Referencie

## Iné projekty

Commons* Commons ponúka multimediálne súbory na tému **Pol'and'Rock Festival**

## Externé odkazy

* Oficiálne stránky festivalu Pol'and'Rock Festival Archivované 2018-08-08 na Wayback Machine
* Oficiálne stránky nadácie Wielka Orkiestra Świątecznej Pomocy

## Zdroj

* *Tento článok je čiastočný alebo úplný preklad článku Pol'and'Rock Festival na českej Wikipédii.*
# Derivácia v smere

**Derivácia v smere**, presnejšie derivácia diferencovateľnej funkcie viacerých reálnych premenných v smere daného vektora „V“ v danom bode „P“, je koncept, ktorý formalizuje intuitívnu predstavu "sklonu" rezu danej funkcie rovinou určenou (jednotkovým) vektorom „V“ a osou závislej premennej v bode „P“. Derivácia v smere teda určuje mieru rastu funkcie, ak všetky závislé premenné meníme v smere vektora „V“. Je teda zovšeobecnením konceptu parciálnej derivácie, pri ktorej je tento smer vždy rovnobežný s niektorou zo súradnicových osí - parciálna derivácia je teda špeciálnym prípadom derivácie v smere. Derivácia v smere je zas špeciálnym prípadom tzv. Gâteauxovej derivácie.

## Definícia

Derivácia funkcie

 WIKINIUM\_MATH\_PH\_0
v smere vektora

 WIKINIUM\_MATH\_PH\_2
je funkcia definovaná ako limita

 WIKINIUM\_MATH\_PH\_4
Niekedy sa derivácia v smere označuje aj ako WIKINIUM\_MATH\_PH\_6 alebo WIKINIUM\_MATH\_PH\_8 . Ak je funkcia WIKINIUM\_MATH\_PH\_10 diferencovateľná v bode WIKINIUM\_MATH\_PH\_12 , tak existuje derivácia v smere ľubovoľného vektora WIKINIUM\_MATH\_PH\_14 pričom platí

 WIKINIUM\_MATH\_PH\_16 ,
kde WIKINIUM\_MATH\_PH\_18 označuje gradient a WIKINIUM\_MATH\_PH\_20 je skalárny súčin.

## Vlastnosti

Pre derivácie v smere platia viaceré vlastnosti, ktoré platia pre klasické derivácie funkcií jednej reálnej premennej alebo pre parciálne derivácie. Konkrétne, nech *f* a *g* sú funkcie definované na okolí bodu *p* a diferencovateľné v *p*. Potom platia nasledujúce vlastnosti:

* WIKINIUM\_MATH\_PH\_22
* Pre ľubovoľnú konštantu *c*: WIKINIUM\_MATH\_PH\_24
* WIKINIUM\_MATH\_PH\_26
* Ak *g* je diferencovateľná v *p* a *h* je diferencovateľná v bode *g*(*p*), tak

 WIKINIUM\_MATH\_PH\_28
## Pozri aj

* Parciálna derivácia
* Gradient

## Externé odkazy

* Článok o deriváciách v smere na stránkach Wolfram MathWorld (po anglicky).
# Ligúrske more

Ligúrske more (poloha)
**Ligúrske more** (tal. Mar Ligure) je okrajové more Stredozemného mora.

Nachádza sa medzi ligúrskym pobrežím Talianska na severe, toskánskym pobrežím na východe, Elbou na juhovýchode, Korzikou na juhu a východnou časťou Azúrového pobrežia Francúzska na západe.

Zaberá rozlohu asi 120 000 km², dosahuje maximálnu hĺbku 2 569 m (na sever od Korziky). Najvýznamnejšie rieky ústiace do mora sú Arno a Var. Najväčším ostrovom lokalizovaným vnútri mora je talianska Capraia. Na pobreží ležia tri štáty, okrem spomenutého Talianska a Francúzska aj Monako. Hlavné prístavy sú Janov, Nice, Livorno, La Spezia a prímorské letoviská Cannes, Saint-Tropez, San Remo a Monte Carlo.

## Referencie

## Iné projekty

Commons* Commons ponúka multimediálne súbory na tému **Ligúrske more**
# Poručenská rada

O orgáne poručenskej správy pozri *poručenská rada (všeobecné právo).*
Sála Poručenskej rady OSN.
Mapa sveta v roku 1945. Poručenské územia tmavozelenou.
**Poručenská rada** (iné názvy: **Poručenský výbor**; angl. United Nations Trusteeship Council, franc. Le Conseil de tutelle des Nations unies), jeden zo základných orgánov Organizácie spojených národov, bola založená, aby zaistila správu poručenských území v najlepšom záujme miestnych obyvateľov a v záujme svetového mieru a bezbečnosti.

Poručenské územia boli zväčša bývalé mandátne územia Spoločnosti národov, resp. územia odobraté štátom porazeným v druhej svetovej vojne. Všetky poručenské územia postupne dosiahli samosprávu alebo nezávislosť, či už ako samostatné štáty alebo pripojením sa k susediacim nezávislým krajinám. Posledné poručenské územie bolo Palau, bývalá súčasť Poručenského územia Tichomorské ostrovy, to sa stalo členským štátom OSN v decembri 1994.

## Referencie

## Iné projekty

Commons* Commons ponúka multimediálne súbory na tému **Poručenská rada**

## Zdroj

*Tento článok je čiastočný alebo úplný preklad článku United Nations Trusteeship Council na anglickej Wikipédii.*
# Znelá postalveolárna frikatíva

|  |
| --- |
|  |
| Číslo IPA | 135 |
| Znak IPA | ʒ |
| Znak SAMPA | Z |
|  Zvuková ukážka |

**Znelá postalveolárna frikatíva** je spoluhláska, ktorá sa vyskytuje v mnohých jazykoch. V medzinárodnej fonetickej abecede sa označuje symbolom **ʒ**, číselné označenie IPA je 135, ekvivalentným symbolom v SAMPA je **Z**.
# Buržoázia

**Buržoázia** (z fr. *bourgeoisie* = meštianstvo, meštiactvo, buržoázia) je pojem, ktorý má dva základné významy.

Vznikol v 16. storočí vo Francúzsku ako označenie zámožných mešťanov, najmä majiteľov podnikateľského majetku a finančného kapitálu (obchodníci, bankári, majitelia manufaktúr, neskôr tovární a pod.). Od čias Francúzskej revolúcie (začala r. 1789) je buržoázia chápaná ako opak citoyena, t. j. politicky uvedomelého občana. V priebehu Francúzskej revolúcie sa buržoázia ako vrchná vrstva tzv. tretieho stavu (strednej vrstvy, fr. tiers état), t. j. opaku šľachty, stala vedúcou spoločenskou silou vo Francúzsku. V nasledujúcom období sa jej - najmä priemyselným a obchodným podnikateľom - podarilo presadiť svoje záujmy (najmä zavedením volebného práva, odstupňovaného podľa daní odvádzaných poplatníkmi). Ako označenie podobnej vrstvy sa výraz používa aj pre iné krajiny.

V chápaní Karla Marxa má buržoázia trochu iný význam. Ide o vedúcu triedu kapitalistickej spoločnosti, zjednodušene o všetkých podnikateľov. Buržoázia vykorisťuje proletariát a je niečo ako jeho protikladom, čo vedie k revolúcii a vzniku beztriednej spoločnosti. Keďže je vlastníkom výrobných prostriedkov, určuje výrobné pomery a ich ideologickú nadstavbu (pozri aj marxizmus, historický materializmus). V tomto zmysle bol výraz buržoázia v časoch socializmu často používaný a v niektorých obdobiach sa stal skoro až negatívnym označením pre každého zámožného, príp. nemanuálne pracujúceho človeka.

## Referencie

## Iné projekty

CommonsWikislovník* Commons ponúka multimediálne súbory na tému **Buržoázia Wikislovník ponúka heslo **Buržoázia**